สรพจน์ เตชะไกรศรี ชอบลงทุนในกิจการ
&#8220;สรพจน์ เตชะไกรศรี&#8221; ประธานเจ้าหน้าที่บริหาร บริษัท เพซ ดีเวลลอปเมนท์ คอร์ปอเรชั่น หนุ่มโสด วัย 35 ปี เงินลงทุนทั้งหมดของเขาอยู่ใน บริษัท เพซ 75.6% ของทุนจดทะเบียน 2,054 ล้านบาท ที่เหลือเป็นเงินลงทุนในร้านดีนแอนด์เดลูกา ร้านอาหาร เครื่องดื่มและแบรนด์กูร์เมต์ มาร์เก็ต ระดับโลกจากนิวยอร์ก สหรัฐ ที่เปิดให้บริการมา 13 ปีแล้ว
8 มี.ค. 2556

“สรพจน์ เตชะไกรศรี” ประธานเจ้าหน้าที่บริหาร บริษัท เพซ ดีเวลลอปเมนท์ คอร์ปอเรชั่น หนุ่มโสด วัย 35 ปี เงินลงทุนทั้งหมดของเขาอยู่ใน บริษัท เพซ 75.6% ของทุนจดทะเบียน 2,054 ล้านบาท ที่เหลือเป็นเงินลงทุนในร้านดีนแอนด์เดลูกา ร้านอาหาร เครื่องดื่มและแบรนด์กูร์เมต์ มาร์เก็ต ระดับโลกจากนิวยอร์ก สหรัฐ ที่เปิดให้บริการมา 13 ปีแล้ว
ปัจจุบันมียอดขาย 3 สาขาสัปดาห์ละ 3 ล้านบาทหรือ 150 ล้านบาทต่อปี 
“ผมมีเงินสดไม่มาก เงินส่วนใหญ่ลงทุนทั้งหมด เพราะยังโสด ทุ่มเงินทั้งหมดเพื่อการลงทุนในกิจการ ทั้งอสังหาริมทรัพย์และร้านอาหาร เพื่อให้การลงทุนครบถ้วนทั้งหมดและชอบมีส่วนร่วมบริหารในกิจการที่ลงทุนไป”
ร้านดีนแอนด์เดลูกานี้ต้องจ่ายค่าใบแฟรนไชส์ถึงเกือบ 1 ล้านเหรียญสหรัฐ พร้อมส่วนแบ่งจากยอดขาย โดยคาดว่าจะถึงจุดคุ้มทุนใน 35 ปี จากปัจจุบันลงทุนมาประมาณ 13 ปีแล้ว
“ปัจจุบันยังไม่ถึงจุดคุ้มทุน ผมยังไม่นับจนกว่าจะเปิดให้บริการเต็มรูปแบบที่โครงการคิวบ์ มหานคร ก.ย.นี้ พื้นที่ 700800 ตารางเมตร ที่เป็นพื้นที่ไลฟ์สไตล์เซ็นเตอร์ติดสถานีรถไฟฟ้าบีทีเอส ช่องนนทรี เป็นซูเปอร์มาร์เก็ตระดับบนในงบลงทุน 80100 ล้านบาท โดยจะย้ายจากร้านเดิมที่โครงการมหานครโครงการต้นแบบแห่งแรกที่ปัจจุบันเปิดอยู่และมีลูกค้าวันละ 1,000 คน”
ร้านดีนแอนด์เดลูกา 3 สาขาปัจจุบัน คือ ที่เพลินจิต โครงการมหานคร สาทร และอาคารสาทรสแควร์เป็นซูเปอร์มาร์เก็ตขายอาหารระดับบนทั้งชีส ไวน์ นำเข้าจากต่างประเทศ และเครื่องปรุงจากทั่วโลกที่เขาบอกว่าเป็นสาขาเล็กๆ ยังไม่เต็มรูปแบบ
นอกจากนั้นยังนำแฟรนไชส์ร้านอาหารโว้ก บาร์ และลัตเตอลิเย เดอโจเอล โรบูชง ร้านอาหารฝรั่งเศสเข้ามาในโครงการคิวบ์ดังกล่าวอีกด้วย
บริษัท เพซ เป็นเจ้าของโครงการไฟคัส เลน คอนโดมิเนียม โลว์ไรส์ สไตล์รีสอร์ตแห่งแรกของกรุงเทพฯ ศาลาแดง เรสซิเดนเซส คอนโดมิเนียมระดับหรูบนถนนศาลาแดง และโครงการมหานครที่อยู่ระหว่างการก่อสร้างมีกำหนดแล้วเสร็จปี 2558 และขายห้องไปได้แล้ว 47 %
“ที่ต้องลงทุนร้านอาหารด้วยเพื่อให้ครบวงจร เมื่อก่อสร้างโครงการระดับหรูต้องมีร้านอาหารแบรนด์ดังนำเข้าแต่จะมียุ่งยากด้านลิขสิทธิ์ หากเราลงทุนเองเราสามารถบริหารให้ได้อย่างครบวงจรตามความต้องการ”
โครงการมหานครเป็นโครงการผสมผสานที่ประกอบด้วยที่พักอาศัยแบรนด์เดอะริทช์คาร์ตัน เป็นที่พักอาศัย 200 ห้อง เดอะบางกอก เอดิชั่นเป็นบูติกโฮเต็ล 159 ห้อง และพื้นที่ไลฟ์สไตล์ค้าปลีก 9,826 ตารางเมตร